section_heading: Recenzije
paragraph_text: Stephen Thomas Erlewine, glazbeni kritičar sa stranice AllMusic, dodijelio je albumu tri od pet zvjezdica te je izjavio: "Nakon (djelomičnog) koketanja s alternativnim rockom na Counterpartsu, Rush se vraća klasičnom progresivnom rocku na Test for Echou. Nakon smanjivanja velike količine AOR produkcijskih ukrasa koji su nagrđivali većinu njegovih albuma iz kasnih 1980-ih i ranih 1990-ih, sastav se usredotočuje na zvukove i stilove zbog kojih su albumi poput Moving Picturesa postigli velik uspjeh krajem 1970-ih i početkom 1980-ih. Test for Echo u suštini se sastoji od instrumentalne gimnastike i složenih struktura skladbi od kojih svaka prikazuje vještine svakog člana grupe. Budući da niti jedna skladba nije u potpunosti pamtljiva kao pjesma, već više kao kompromis za soliranje, pojedinačni su nastupi članova ključni na albumu. Kad je u pitanju Rush, takva taktika nije nužno loša stvar jer je uvijek bio bolji u sviranju nego u skladanju te je na Test for Echou svirao bolje nego u prethodnih deset godina."<ref> Rush - Test for Echo na allmusic.com Pristupljeno 8. srpnja 2017.